|  |  |  |
| --- | --- | --- |
|  | | **9.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S** | | |
| A Képviselő-testület  2016.március 31. napján tartandó nyilvános ülésére | | |
|  | | |
| Előterjesztő megnevezése: | Markót Imre polgármester | |
| Iktatószám: | 2-51/2016. F-1. | |
| Tárgy: | **5200 Törökszentmiklós, Széchenyi út 112. szám 3. lépcsőház 3. emelet 10. ajtó alatti lakás nyílászáró cseréjének bérbeszámítása** | |
| Előterjesztés jellege: | Rendelet-tervezet, Határozat-tervezet, Tájékoztató, Beszámoló | |
| Döntéshozatal módja: | Egyszerű döntés | |
| Melléklet: | **1 db** **határozat tervezet** | |
| Készítette: | Kovács Béla intézményvezető  Szilágyi Annamária vagyongazdálkodási ügyintéző | |
| Véleményezésre megküldve: | a Képviselő-testület **Pénzügyi és Városfejlesztési Bizottsága**  részére | |
| Törvényességi véleményezésre bemutatva: | 2016. március 17. | |

**Tisztelt Képviselő Testület!**

Timkó Tamás Dániel és Balla Nikolett, az 5200 Törökszentmiklós, Széchenyi út 112. szám 3. lépcsőház 3. emelet 10. ajtó alatti lakás bérlői kérelmet nyújtottak be nyílászárók cseréjre.

Az 1993. évi LXXVIII. törvény 16. § (1) bekezdése értelmében: a lakás burkolatainak, ajtóinak, ablakainak és a lakás berendezésének karbantartásával, felújításával, illetőleg azok pótlásával, cseréjével kapcsolatos költségek viselésére a bérbeadó és bérlő megállapodása az irányadó; megállapodás hiányában a karbantartással és felújítással kapcsolatos költségek a bérlőt, a pótlással és cserével kapcsolatos költségek a bérbeadót terhelik.

Timkó Tamás Dániel és Balla Nikolett az 5200 Törökszentmiklós, Széchenyi út 112. szám 3. lépcsőház 3. emelet 10. ajtó alatti lakást 2008. október 10. napjától bérlik. Bérleti szerződésüket a Pénzügyi és Városfejlesztési Bizottság 2013. október 10. napjától 2018. október 10. napjáig meghosszabbította. Bérleti díjtartozásuk nincsen.

A bérlők kérelmet nyújtottak be, hogy a fürdőszoba és a konyha ablakait kicserélhessék.

A bérlők BleroAblak Kft.-től kért árajánlata szerint az ablakok cseréje bruttó 213.810,- Ft-ba kerül. Timkó Tamás Dániel és Balla Nikolett az ablakok cseréjének költségét megelőlegezné azzal, hogy a mindenkori tárgyhóra esedékes lakbér 50 %-ának elengedésével térítené meg az önkormányzat a részükre a beruházás összegét.

A költségek viselésére a bérbeadónak és a bérlőknek megállapodást kell kötniük.

A bérbeszámítás a számla beérkezését követő hónap 01. napjától kezdődik és a felújítás költségeinek kompenzálásáig tart. A lakbér 50%-a 12.875,- Ft/hó. A bérlőket a bérleti díjon felül a mindenkori közös költség összege is terheli.

Amennyiben a lakásbérleti jogviszony a bérlő hibájából megszűnik (a határozott időre kötött szerződés határidő előtti megszüntetése, bérleti díj nem fizetés stb.) az Önkormányzatnak nem áll módjában a Bérlő részére visszafizetni a felújítás költségét.

**Tisztelt Képviselő Testület!**

Kérem a fenti előterjesztés és a mellékelt határozati javaslatok megvitatását!

Törökszentmiklós, 2016. március 22.

Markót Imre

Polgármester

**\_\_\_\_/2016. ( ) Kt. számú**

**Határozat**

**Az 5200 Törökszentmiklós, Széchenyi út 112. szám 3. lépcsőház 3. emelet 10. ajtó alatti lakás nyílászáró cseréjének bérbeszámítása**

Törökszentmiklós Városi Önkormányzat nevében eljárva a Képviselő-testület az önkormányzat vagyonáról és vagyongazdálkodás szabályairól szóló 30/2004. (VI.25.) önk. rendeletben (továbbiakban: Rendelet) biztosított jogkörében eljárva az alábbi döntést hozta:

1. A Képviselő-testület hozzájárul ahhoz, hogy a bérlő kérelmére az **5200 Törökszentmiklós, Széchenyi u. 112. szám 3. lépcsőház 3. emelet 10. lakás konyha és fürdőszoba ablakai** a bérlők Timkó Tamás Dániel és Balla Nikolett kicserélhessék, a benyújtott **bruttó 213.810,- Ft összegű** árajánlat szerint.
2. A Képviselő-testület a értéknövelő beruházás költségét a **mindenkori lakbér 50 %-ának elengedésével téríti meg Bérlőknek**, mely a **felújítás költségeinek kompenzálásáig** tart. A bérlőket a bérleti díjon felül a mindenkori közös költség összege változatlanul terheli.
3. Amennyiben a lakásbérleti jogviszony a bérlő hibájából megszűnik (a határozott időre kötött szerződés határidő előtti megszüntetése, bérleti díj nem fizetés stb.) az Önkormányzatnak nem köteles a Bérlők részére a felújítás költségét visszafizetni.
4. A Törökszentmiklós Képviselő-testülete felhatalmazza Markót Imre polgármestert, a megállapodás aláírására.

**Felelős:** Kovács Béla intézményvezető

**Határidő:** 2016. április 30.

Erről értesítést nyernek:

1. Markót Imre polgármester
2. Fejes Tibor alpolgármester
3. Dr. Majtényi Erzsébet jegyző
4. Városellátó Szolgálat
5. Közpénzügyi Osztály
6. Irattár